บั๊ญก๊วน

บั๊ญก๊วน () หรือที่ในประเทศไทยนิยมเรียกว่า "ปากหม้อญวน" หรือ "ปากหม้อเวียดนาม" เป็นอาหารเวียดนามที่มีต้นกำเนิดมาจากทางภาคเหนือของประเทศเวียดนามLonely Planet Vietnam (Italian) "bánh cuốn – involtini di carta di riso cotti a vapore, ripieni di carne di maiale tritata e gamberi disidratati;"

 ส่วนประกอบ 
บั๊ญก๊วนทำจากแผ่นแป้งข้าวหมักT. H. Yellowdawn: Fermented Foods (2008); pp. 302–304ห่อไส้ที่ทำจากหมูบดปรุงสุก เห็ดหูหนู และต้นหอมสับ เสิร์ฟพร้อมเครื่องเคียงได้แก่หมูยอ แตงกวาฝาน และถั่วงอก และน้ำจิ้มที่เรียกว่า "เนื้อกเจิ๊ม" ()

แผ่นแป้งของบั๊ญก๊วนบอบบางมาก แผ่นแป้งนี้ทำจากแป้งข้าวหมักผสมน้ำให้เหลวละเลงลงบนผืนผ้าที่ขึงพาดปากหม้อน้ำร้อนเพื่อนึ่งให้สุก โดยทั่วไปนิยมรับประทานเป็นอาหารเช้าในประเทศเวียดนาม บั๊ญก๊วนในพื้นที่ต่าง ๆ อาจมีลักษณะแตกต่างกัน อย่างเช่นบั๊ญก๊วนแบบทัญจี่ ซึ่งเป็นอำเภอหนึ่งทางใต้ของกรุงฮานอยจะไม่ม้วนห่อ แต่จะเสิร์ฟเป็นแผ่นแป้งกินเคียงกับหมูยอ หอมเจียว หรือกุ้ง

 คลังภาพ 

 ดูเพิ่ม 
 บั๊ญแส่ว
 ข้าวเกรียบปากหม้อ

 อ้างอิง 

 แหล่งข้อมูลอื่น 

 Alice's Guide to Vietnamese Banh
 Bánh cuốn on Hanoidelicious

หมวดหมู่:อาหารเวียดนาม
หมวดหมู่:อาหารจากข้าว
หมวดหมู่:อาหารจากเนื้อหมู
หมวดหมู่:อาหารนึ่ง
หมวดหมู่:อาหารหมักดอง
หมวดหมู่:อาหารยัดไส้